b'\n_START_ARTICLE_\nArterin\xc4\x97 hipertenzija\n_START_PARAGRAPH_\nArterin\xc4\x97 hipertenzija (AH) \xe2\x80\x93 padidinto kraujosp\xc5\xabd\xc5\xbeio liga, kurios padid\xc4\x97jimas n\xc4\x97ra s\xc4\x85lygotas simptomini\xc5\xb3 hipertenzij\xc5\xb3 (n\xc4\x97ra pirminio, kurio nors organo pa\xc5\xbeeidimo), o yra sukeltas padid\xc4\x97jusio periferinio pasiprie\xc5\xa1inimo kraujo t\xc4\x97kmei. Padid\xc4\x97jusiu kraujosp\xc5\xabd\xc5\xbeiu laikomas spaudimas, vir\xc5\xa1ijantis 140/90 mmHg.\n_START_SECTION_\nSituacija Lietuvoje\n_START_PARAGRAPH_\nArterin\xc4\x97 hipertenzija \xe2\x80\x93 labai da\xc5\xbena liga, Lietuvoje ja serga apie 50-60 proc. 25-60 met\xc5\xb3 gyventoj\xc5\xb3. Da\xc5\xbeniausiai serga vyrai. Net 75 proc. vis\xc5\xb3 mir\xc4\x8di\xc5\xb3 Lietuvoje d\xc4\x97l \xc5\xa1irdies ir kraujagysli\xc5\xb3 lig\xc5\xb3 susijusios su arterine hipertenzija._NEWLINE_Naujausi hipertenzijos prevencijos tyrimai rekomenduoja gyvensenos modifikavim\xc4\x85. Ypa\xc4\x8d tai svarbu \xc5\xbemon\xc4\x97ms, kuri\xc5\xb3 kraujosp\xc5\xabd\xc5\xbeio padid\xc4\x97jimo prie\xc5\xbeas\xc4\x8di\xc5\xb3 negalima pa\xc5\xa1alinti._NEWLINE_Rizikos veiksniai, kurie gali sukelti \xc5\xa1i\xc4\x85 lig\xc4\x85 yra skirstomi \xc4\xaf pirminius ir antrinius.\n_START_SECTION_\nSimptomai\n_START_PARAGRAPH_\nKol n\xc4\x97ra komplikacij\xc5\xb3, liga besimptom\xc4\x97. Kai kuriems ligoniams gali skaud\xc4\x97ti pakau\xc5\xa1\xc4\xaf ar \xc5\xa1irdies plot\xc4\x85, \xc4\xaftampos metu \xc5\xab\xc5\xbeti ausyse. Liga pa\xc5\xbeeid\xc5\xbeia smulki\xc4\x85sias kraujagysles, \xc5\xa1ird\xc4\xaf, smegenis, inkstus.\n_START_SECTION_\nDiagnostika\n_START_PARAGRAPH_\nArterin\xc4\x97 hipertenzija yra nustatoma, jeigu da\xc5\xbenai matuojant randamas padid\xc4\x97j\xc4\x99s arterinis kraujo spaudimas (AKS) ir toks laikosi kelias savaites. Negalima patvirtinti diagnoz\xc4\x97s nusta\xc4\x8dius padid\xc4\x97jus\xc4\xaf AKS vien\xc4\x85 kart\xc4\x85, nes tai gali b\xc5\xabti normalus organizmo atsakas \xc4\xaf padid\xc4\x97jus\xc4\xaf fizin\xc4\xaf kr\xc5\xabv\xc4\xaf ar stres\xc4\x85.\n_START_SECTION_\nProfilaktika\n_START_PARAGRAPH_\nPirmin\xc4\x97 \xe2\x80\x93 ypa\xc4\x8d svarbi. \xc5\xbdmogus turi pertvarkyti savo gyvenimo b\xc5\xabd\xc4\x85 jei jame yra rizikos veiksni\xc5\xb3, toki\xc5\xb3 kaip prasta mityba, stresas ir t. t._NEWLINE_Antrin\xc4\x97 \xe2\x80\x93sergant arterine hipertenzija yra svarbu vengti to, kas skatina ligos progresavim\xc4\x85.\n_START_SECTION_\nPrognoz\xc4\x97\n_START_PARAGRAPH_\nNegydoma liga progresuoja, galimas infarktas ar inkst\xc5\xb3 nepakankamumas.'